Chomel

Noorzafirah Binte Abdullah (lahir 6 Ogos 1992) atau lebih dikenali sebagai Chomel, adalah penyanyi wanita Malaysia, berasal dari Singapura. Chomel juga mempunyai kelompok penyokong yang ramai bukan sahaja di Malaysia tetapi juga di Indonesia dan Singapura. 
Chomel susuri jalan kenangan bersama peminat. Berita Harian. Dicapai pada 24 April 2018.

Biografi

Chomel atau nama sebenarnya Noorzafirah Binte Abdullah lahir pada 6 Ogos 1992 merupakan anak kedua daripada enam adik beradik dan beliau berasal daripada Singapura. Ibu Bapanya menetap di Malaysia. Beliau tercicir dalam pelajaran pada usia 15 tahun kerana belenggu stres dan masalah kekeluargaan.

Pada tahun 2008, klip video pertama nyanyiannya Chomel telah dimuat naikkan ke laman web Youtube oleh temannya tanpa pengetahuannya. Nama beliau mula terkenal ramai penggemar muzik Malaysia dan Indonesia setelah lagu "Sejarah Mungkin Berulang" cover nyanyiannya menjadi tular. Bakat beliau telah mendapat perhatian seorang pengiat muzik, Amyr Abdawn dan telah mengundang beliau untuk menyertai sebuah program hiburan radio Go Glam bersama Hafeez Glamour 89.7FM. Chomel juga merakamkan sebuah album berjudul "Teman" hasil syarikat rakaman Nangbotinang Records. Album tersebut mengandungi lagu-lagu berirama jiwang seperti "Ubahlah Sikapmu", "Istana Kenangan", "Dia" dan "Mimpi Indah".

Pada tahun 2014, Chomel ditawarkan kontrak untuk bernaung di bawah syarikat rakaman MVM Production. Setelah meraih kerjaya penyanyi di bawah label MVM Production dan sehingga artikel ini ditulis beliau sudah mempunyai tiga single iaitu 'Andai Hatiku Bersuara', 'Andai Jodoh' dan 'Tibanya Syawal'. Beliau juga turut mempunyai tiga lagu duet yang berjudul 'Kau Yang Bertanda', 'Resam Percintaan' dan 'Mama'. Beliau berduet dengan Jumali SanoTri yang merupakan penyanyi lelaki di bawah label Voz Management. Antara lagu nyanyian beliau, 'Andai Hatiku Bersuara' telah mendapat sambutan yang hangat di dalam dunia hiburan yang terpegun dengan suara merdunya.Chomel Tetap Wanita. Berita Harian. Dicapai pada 24 Mac 2014.

Pada tahun 2019, kontrak Chomel di bawah naungan MVM Production tamat dan kini beliau bekerja sama dengan Voz Management. Di bawah syarikat rakaman tersebut, Chomel mempunyai sebuah single "Tiadanya Kamu".

Anugerah dan Pencapaian

Kemuncak kepada kerjaya Chomel adalah apabila beliau dicalonkan dalam dua kategori Anugerah Planet Muzik 2015 iaitu "Artis Paling Popular (Singapura)" dan "Lagu Paling Popular (Singapura)" bersama-sama Aisyah Aziz, Art Fazil, Taufik Batisah dan Sufie Rashid. Chomel tidak meraih kemenangan dalam kedua-dua kategori namun beliau gembira kerana telah mendapat pengalaman darinya. Selain itu, Chomel memenangi tempat kedua di Anugerah K Neway 2015 (AKN2015). Siti Nurhaliza meraih kemenangan tempat pertama yang ditentukan menerusi undian peminat yang mengundi di laman web.Lagi anugerah hargai penyanyi Utusan Online. Dicapai pada 1 Januari 2015.

Diskografi

Single
 2014: Andai Hatiku Bersuara - MVM Production
 2015: Tibanya Syawal - MVM Production
 2015: Adakah Kerna Dia - MVM Production
 2015: Kau Yang Bertanda - MVM Production
 2016: Andai Jodoh - MVM Production
 2016: Mama - MVM Production
 2016: Resam Percintaan - MVM Production
 2019: Tiadanya Kamu - Voz Management

Album
 2017: Teman Chomel - Teman Spotify.

Videografi

Video muzik
 2014: Andai Hatiku Bersuara Chomel - Andai Hatiku Bersuara (Official Music Video 720 HD) Lirik HD. MVM MUSIC. Dicapai pada 15 Oct, 2014.
 2015: Tibanya Syawal CHOMEL - Tibanya Syawal (versi promo) mp3 Full & Lirik. MVM MUSIC. Dicapai pada 13 Jun, 2015.
 2015: Adakah Kerna Dia Chomel - Adakah Kerna Dia (Official Music Video). MVM MUSIC. Dicapai pada 31 Jul, 2016.
 2015: Kau Yang Bertanda Chomel & Jumali - Kau Yang Bertanda (Official Lyric Video). MVM MUSIC. Dicapai pada 23 Aug, 2015.
 2016: Andai Jodoh Chomel - Andai Jodoh (Official Lyrics Video). MVM MUSIC. Dicapai pada 18 Aug, 2016.
 2016: Mama Chomel - Mama (Official Lyrics Video). MVM MUSIC. Dicapai pada 6 Sep, 2016.
 2016: Resam Percintaan Jumali SanoTri & Chomel - Resam Percintaan (Official Music Video). MVM MUSIC. Dicapai pada 17 Feb, 2017.
 2019: Tiadanya Kamu Chomel - Tiadanya Kamu (Lyrics Video). Exuism. Dicapai pada 25 Mar, 2019.

Rujukan

Pautan luar
 Chomel di Instagram
 Chomel di Facebook

Kategori:Penyanyi wanita Malaysia
Kategori:Kelahiran 1992